b'\n_START_ARTICLE_\n16. prosinca u Domovinskom ratu\n_START_PARAGRAPH_\nDomovinski rat po nadnevcima: 16. prosinca u Domovinskom ratu._NEWLINE_1991._NEWLINE_- Njema\xc4\x8dka priznaje Hrvatsku i Sloveniju u \xc4\x8detvrtak, 19. prosinca, bez obzira na ishod zasjedanja Ministarskog vije\xc4\x87a EZ, izjavio na redovitoj konferenciji za novinare u Bonnu vladin predstavnik Dieter Vogel._NEWLINE__NEWLINE_- Biv\xc5\xa1a JNA oti\xc5\xa1la iz Istre._NEWLINE__NEWLINE_- U okupiranom Vukovaru uvedena zlo\xc4\x8dina\xc4\x8dka vojna diktatura._NEWLINE__NEWLINE_- Trodnevna \xc5\xbealost u podravskoslatinskoj op\xc4\x87ini nakon \xc4\x8detni\xc4\x8dkog pokolja nad Hrvatima. Prona\xc4\x91ena 42 tijela ubijenih Hrvata, uglavnom staraca._NEWLINE_- Milo\xc5\xa1evi\xc4\x87ev re\xc5\xbeim obra\xc4\x8dunava se s oporbom u Vojvodini. "\'Tko nije s nama, taj je protiv nas", geslo Milo\xc5\xa1evi\xc4\x87eva SPS u likvidaciji oporbenih stranaka i \xc4\x8delnika._NEWLINE__NEWLINE_- Gradona\xc4\x8delnicima Dubrovnika i Osijeka u Washingtonu zamjenik dr\xc5\xbeavnog sekretara SAD Lawrence Eagleburger obe\xc4\x87ao humanitarnu pomo\xc4\x87._NEWLINE__NEWLINE_- U Zagrebu predstavljena knjiga grupe autora "Hrvatska izme\xc4\x91u rata i samostalnosti "._NEWLINE_1992._NEWLINE__NEWLINE_- Vi\xc5\xa1e od 25.000 prognanika iz BiH pre\xc5\xa1lo za tri mjeseca na kontrolnom punktu UNPROFOR-a kod Novske u Hrvatsku._NEWLINE__NEWLINE_- Ameri\xc4\x8dki dr\xc5\xbeavni tajnik Lawrence Eagleburger izjavio da \xc4\x87e Milo\xc5\xa1evi\xc4\x87, Karad\xc5\xbei\xc4\x87 i Mladi\xc4\x87 morati objasniti pona\xc5\xa1aju li se njihove vojske u skladu s me\xc4\x91unarodnim pravom i zatra\xc5\xbeio osnivanje suda za ratne zlo\xc4\x8dine._NEWLINE_1993._NEWLINE_- Predsjedni\xc5\xa1tvo BiH priop\xc4\x87ilo da postrojbe HVO-a koje se jo\xc5\xa1 bore zajedno s Armijom BiH vi\xc5\xa1e ne\xc4\x87e imati samostalno zapovjedni\xc5\xa1tvo i da \xc4\x87e biti dio Armije BiH, javlja France Presse._NEWLINE__NEWLINE_- Na to\xc4\x8dki za prihvat Hrvata na cesti Miranje-Vrana na ju\xc5\xbenom boji\xc5\xa1tu, iz privremeno okupiranog Kijeva vozilima UNHCR-a na slobodni teritorij Hrvatske 19 Hrvata, uglavnom starije dobi._NEWLINE_1994._NEWLINE__NEWLINE_- Visoka vojna delegacija Republike Hrvatske u Be\xc4\x8du svim \xc4\x8dlanicama OESS-a dala na uvid dokumente o snazi Hrvatske vojske i planiranju obrane._NEWLINE__NEWLINE_- Za Hrvatsku je Malezija jedan od najzna\xc4\x8dajnijih partnera i vjerujem da \xc4\x87e na\xc5\xa1i me\xc4\x91usobni odnosi biti izvrsna podloga za daljnji razvoj politi\xc4\x8dkih odnosa. Osim hrvatskih, u toj suradnji \xc4\x87e sudjelovati i poduze\xc4\x87a iz BiH, izjavio, nakon trojnih razgovora u Zagrebu Hrvatske, Malezije i BiH, hrvatski premijer Nikica Valenti\xc4\x87._NEWLINE__NEWLINE_- Mislim da bi Amerika trebala ignorirati ruske prijetnje, uklju\xc4\x8duju\xc4\x87i i prijetnje vlastitom nestabilno\xc5\xa1\xc4\x87u. Ako se netko jednom \xc4\x8dvrsto ne postavi prema tome, stalno \xc4\x87emo se spu\xc5\xa1tati po u\xc5\xbeetu. Na koncu \xc4\x87emo imati europski rat, izjavio biv\xc5\xa1i britanski ministar obrane sir John Nottom u intervjuu "Ve\xc4\x8dernjem listu"._NEWLINE__NEWLINE_- Michael Rose, vrhovni zapovjednik UN u Bosni, koji je na dolasku hvaljen kao "\'okrutni\' general koji \xc4\x87e srediti Srbe, napu\xc5\xa1ta BiH \'smek\xc5\xa1an\'", komentiraju mediji odlazak generala koji je do posljednjeg dana hladnokrvno branio britanske interese u BiH._NEWLINE__NEWLINE_- Zdru\xc5\xbeeni sto\xc5\xbeer HVO-a i Armije BiH ispravno procijenio kako bi se koordiniranim akcijama na \xc5\xa1irokoj fronti moglo zaustaviti srpsko napredovanje kod Biha\xc4\x87a, ali, i ostvariti strate\xc5\xa1ke uspjehe._NEWLINE_1995._NEWLINE__NEWLINE_- Hrvatski veleposlanik pri UN dr. Mario Nobilo odbacio u New Yorku prijedlog Boutrosa Ghalija o na\xc4\x8dinu provedbe Temeljnog sporazuma o hrvatskom istoku. Dok glavni tajnik \xc5\xbeeli stvoriti novu "za\xc5\xa1ti\xc4\x87enu zonu", koja bi \xc4\x8duvala status quo, SAD smatraju da UN samo trebaju provesti prijenos odgovornosti s pobunjeni\xc4\x8dkih vlasti na hrvatsku vlast._NEWLINE__NEWLINE_- Vije\xc4\x87e sigurnosti odobrilo slanje snaga NATO-a u BiH, koji Ee tako\xc4\x91er tamo preuzeti i ovlasti UN-a._NEWLINE_1996._NEWLINE__NEWLINE_- Promjene u hrvatskoj Vladi - novi ministar unutarnjih poslova Ivan Peni\xc4\x87, a dosada\xc5\xa1nji Ivan Jarnjak postavljen na mjesto predstojnika Ureda za nacionalnu sigurnost.'